Document ID: 32014R0454

IZVEDBENA UREDBA KOMISIJE (EU) št. 454/2014
z dne 29. aprila 2014
o razveljavitvi Izvedbene uredbe (EU) št. 1066/2010 o uvrstitvi določenega blaga v kombinirano nomenklaturo
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
ob upoštevanju naslednjega:
(1)
Izvedbena uredba Komisije (EU) št. 1066/2010 (2), kakor je bila spremenjena z Izvedbeno uredbo (EU) št. 441/2013 (3), uvršča proizvod, ki je sestavljen iz avdiofrekvenčnega ojačevalnika in zvočnika v enojnem ohišju pod oznako KN 8518 40 80 kot avdiofrekvenčni električni ojačevalnik.
(2)
Odbor za harmonizirani sistem (HS) je na svojem 52. zasedanju septembra 2013 odobril mnenje o uvrstitvi enakega proizvoda v tarifno podštevilko HS 8518 22 kot zvočne omarice z več zvočniki.
(3)
EU je, na podlagi Sklepa Sveta 87/369/EGS z dne 7. aprila 1987, pogodbenica Mednarodne konvencije o harmoniziranem sistemu poimenovanj in šifrskih oznak blaga (harmonizirani sistem oziroma HS), ki ga pripravi Svet za carinsko sodelovanje (znan kot Svetovna carinska organizacija ali SCO). (4)
(4)
Sodišče Evropske unije je odločilo, da čeprav mnenja SCO o uvrstitvi posameznega blaga v HS niso pravno zavezujoča, v okviru uvrstitve tega proizvoda v Kombinirani nomenklaturi (KN) pomenijo napotila, ki pomembno prispevajo k razlagi vsebine različnih številk KN, kolikor niso v nasprotju z besedilom zadevne številke (med drugim glej sodbe Sodišča Evropske unije v zadevah C-206/03 (5), C-15/05 (6) in C-227/11 (7)).
(5)
Da bi dosegli enotnost pri razlagi in uporabi harmoniziranega sistema na mednarodni ravni in glede na to, da je sklep v skladu z besedilom podštevilke HS 8518 22, bi morala EU uporabljati to mnenje o uvrstitvi.
(6)
Uredbo (EU) št. 1066/2010, kakor je bila spremenjena z Izvedbeno uredbo (EU) št. 441/2013, bi bilo zato treba razveljaviti.
(7)
Ukrepi iz te uredbe so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Izvedbena uredba (EU) št. 1066/2010 se razveljavi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. aprila 2014

Labels: 3
1